สวัสดีค่ะ รลกวนคุณเรื่องฉีดวัคซีนป้องกันพิษสุนัขบ้าค่ะ เคยฉีดครบคอร์ส+บาดทะยักเรียบร้อยแล้ว และต่อมาฉีดกระตุ้นดังนี้ค่ะ 21ธ.ค.60 กระตุ้น2เข็ม 23 มี.ค.61กระตุ้น1เข็ม และวันนี้ถูกสุนัขกัดแบบเฉี่ยวๆไม่มีแผล ต้องไปฉีดวัคซีนกระตุ้นอีกไหมคะ ขอบมากค่ะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์ดังนั้นในกรณีนี้ที่รู้สึกว่าถูกกัดแต่ไม่มีแผลภายนอก ไม่มีเลือดออกเลย นั่นคือผิวหนังไม่มีรอยแยกให้เชื้อเข้าไป อาจจะไม่จำเป็นต้องได้รับวัคซีนกระตุ้นอีก แต่อย่างไรก็ตามแนะนำพบแพทย์ทั่วไปใกล้บ้านเพื่อประเมินแผลอีกครั้งค่ะว่าเสี่ยงที่จะได้รับเชื้อได้หรือไม่ โดยหากมีความเสี่ยงก็จะมีการกระตุ้นวัคซีน 1 เข็มค่ะการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดถ้าปวด และระวังการถูกสุนัขกัดซ้ำ